39 



Denne Tabels Indhold er mere anskueligt gjengivet paa 

 medfølgende Tavle (Tab. 2), hvor den fuldt optrukne Linie angiver 

 Normaltemperaturen efter 87 Aars Iagttagelser, den punkterede 

 Linie Middeltemperaturen for 1767, Linierne med afvexlende 

 Punkter og Streger dem for 1867. 



Af alt dette synes da at fremgaae, at der er foregaaet en 

 Forandring i Varmens Fordeling i Aarets Løb i de sidste hun- 

 drede Aar, saaledes at Vinteren er bleven varmere, Sommeren 

 og Høsten koldere; men dermed kan der naturligviis ikke paa- 

 vises nogen varig Forandring i Klimaet; sandsynligt er det at 

 de kommende Tider ville bringe de tidligere Forhold tilbage, 

 men man seer at der behøves en meget lang Række af Iagt- 

 tagelser for at disse langsomme Forandringer skulle kunne ud- 

 jevne sig. Om Grundene til saadanne seculære Forandringer 

 skal jeg ikke udtale nogen .Mening, da det kun kunde være løst 

 henkastede Formodninger. 



